
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 219 
                                                            din 17 decembrie 2020
privind prelungirea unor contracte de închiriere, încheiate cu persoane fizice

Consiliul Local al Municipiului Sighişoara, întrunit în ședință ordinară,


Luând act de proiectul de hotărâre, înregistrat cu nr. 29.181/04.12.2020 şi la Consiliul Local Sighișoara cu nr. 29.844/11.12.2020, de referatul de aprobare, înregistrat cu nr. 29.183/04.12.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare faptul că se impune prelungirea contractelor de închiriere, încheiate cu persoane fizice, având ca obiect terenuri aferente construcţiilor – locuinţe, terenuri ocupate de construcții, terenuri agricole și spații cu altă destinație, al căror termen va expira la data de 31.12.2020, conform clauzelor contractuale și în baza cererilor formulate de majoritatea beneficiarilor cu referire la prelungirea acestor contracte de închiriere;

Având în vedere clauza din contractele de închiriere amintite mai sus, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei;

Având în vedere faptul că, prin prelungirea contractelor de închiriere, nu sunt afectate planurile de sistematizare şi că bunurile închiriate nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere faptul că, prin prelungirea contractelor de închiriere, se aduc venituri suplimentare la bugetul local;

Având în vedere faptul că aceste terenuri se află pe raza unității administrativ-teritoriale, fiind cuprinse în inventarul Municipiului Sighișoara;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Hotărârii Consiliului Local Sighișoara nr. 82/30.04.2020, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara;
Având în vedere Raportul de specialitate al Direcției Administrarea Patrimoniului, înregistrat cu nr. 29.182/04.12.2020, prin care se propune prelungirea unor contracte de închiriere, încheiate cu persoane fizice;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „a” și „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. Se aprobă, începând cu data de 01.01.2021, prelungirea contractelor de închiriere, încheiate cu persoane fizice, având ca obiect terenuri aferente construcţiilor – locuinţe, al căror termen expiră la data de 31.12.2020, conform tabelului nominal - anexa nr. 1 la prezenta hotărâre.

Art. 2. Se aprobă, începând cu data de 01.01.2021, prelungirea contractelor de închiriere, încheiate cu persoane fizice, având ca obiect terenuri ocupate de construcții – garaje, parcări acoperite, al căror termen expiră la data de 31.12.2020, conform tabelului nominal - anexa nr. 2 la prezenta hotărâre.

Art. 3. Se aprobă, începând cu data de 01.01.2021, prelungirea contractelor de închiriere, încheiate cu persoane fizice, având ca obiect terenuri agricole – arabile, grădini sau fânețe, al căror termen expiră la data de 31.12.2020, conform tabelului nominal - anexa nr. 3 la prezenta hotărâre.

Art. 4. Se aprobă, începând cu data de 01.01.2021, prelungirea contractelor de închiriere, încheiate cu persoane fizice, având ca obiect terenuri ocupate de construcții – balcoane sau scări de acces, al căror termen expiră la data de 31.12.2020, conform tabelului nominal - anexa nr. 4 la prezenta hotărâre.

Art. 5. Se aprobă, începând cu data de 01.01.2021, prelungirea contractelor de închiriere, încheiate cu persoane fizice, având ca obiect terenuri arabile și curți - construcții și terenuri ocupate de construcții, al căror termen expiră la data de 31.12.2020, conform tabelului nominal - anexa nr. 5 la prezenta hotărâre.

Art. 6. Se aprobă, începând cu data de 01.01.2021, prelungirea contractului de închiriere, încheiat cu persoane fizice, având ca obiect spații cu altă destinație decât locuință, al cărui termen expiră la data de 31.12.2020, conform tabelului nominal - anexa nr. 6 la prezenta hotărâre.

Art. 7. În situația în care, pentru contractele de închiriere prevăzute în art. 1 - 6 din anexele 1 - 6, se impune calcularea și stabilirea chiriei raportat la prevederile Hotărârii Consiliului Local Sighișoara nr. 82/30.04.2020, anexa nr. 8  - Nivelul taxelor și chiriilor pentru bunurile aparținând domeniului public și privat al Municipiului Sighișoara, se vor aplica dispozițiile acesteia, în funcție de destinația obiectului contractului de închiriere.

Art. 8. Perioada pentru care se aprobă prelungirea contractelor de închiriere, cuprinse în art. 1 - 6 din anexele 1 - 6, este de 5 (cinci) ani.

Art. 9. (1) Prelungirea și eventuala modificare a contractelor de închiriere, cuprinse în art. 1 - 6 din anexele 1 - 6, se va face prin act adiţional.

(2) Prelungirea contractelor de închiriere menționate anterior în prezenta hotărâre se va face numai dacă chiriașii nu figurează cu debite restante față de Municipiul Sighișoara, la data încheierii contractului.
Art. 10. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 11. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

              Gall Ernő
                                                Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;
  1 ex. Secretar General;

  1 ex. Direcţia Generală Arhitect Șef;

  8 ex. Direcţia Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic.
18 ex.

B.A. 

